ZAPISNIK
s 11. sjednice Vijeća Gradske četvrti Črnomerec, održane 25. travnja 2018. 
         u prostorijama Područnog ureda Črnomerec, 
                 Trg Francuske Republike 15/1, s početkom u 15,30 sati

Nazočni članovi Vijeća Gradske četvrti Črnomerec: 
Josip Jelić, Ljiljana Peršinec, Zdravko Banožić, Dragutin Buden, Vlado Crkvenac, Maja Čižić, Tomislav Domes, Tomislav Kolačny,  Tomislav Matošin, Branko Matun,  , Vanja Mojzeš, Ana Marija Pilaš, Martin Postružin, Siniša Ružić i  Miroslav Šurbek. 

Drugi nazočni: Mirko Berić, potpredsjednik VMO „Bartol Kašić“, Danijel Vuk, predsjednik VMO Medvedgrad, Dragutin Mutak, Damir Bednjanec, Marijan Barbarić, Snježana Ordanić, voditeljica Područnog odsjeka Črnomerec, Mirella Šušak Cvetković, viša stručna suradnica, Ivan Lončar,  Natalija Vidak, stručni referent za rad gradske četvrti i mjesnih odbora, 

Sjednicu otvara Josip Jelić, predsjednik Vijeća Gradske četvrti Črnomerec te pozdravlja sve nazočne.

Predsjednik konstatira da su prisutni svi članovi Vijeća, čime su stečeni uvjeti za raspravu i pravovaljano odlučivanje.

Predsjednika daje na usvajanje Zapisnik  s 10. sjednice VGČ Črnomerec.

Jednoglasno usvojen Zapisnik s 10. sjednice Vijeća Gradske četvrti Črnomerec. 

Predsjednik dopunjuje dnevni red slijedećim točkama; točka 4. Korištenje sredstava s pozicije „Ostali nespomenuti rashodi poslovanja“, točka 5. Očitovanje o strateškom interesu za k.č.3056 k.o. Črnomerec, točka 6. Ilica kod Pivovare, uklanjanje stupića, točka 7. Ulica Nad lipom-postavljanje stupića, točka 8. Bobarski put- peticija građana protiv zabrane parkiranja, točka 9. Ulica Šestinjak-program održavanja, točka 10. Ulica Kuniščak-uklanjanje ograde i točka 11. Prijedlog Plana gospodarenja otpadom.
Tako dopunjen dnevni red daje na glasovanje

Jednoglasno usvojen slijedeći		
	
			                      dnevni red:

1. Prijedlog Odluke o izmjenama i dopunama Pravila Gradske četvrti Črnomerec 
2. Prijedlog Poslovnika o radu Vijeća Gradske četvrti Črnomerec 
3. Prijedlog izmjena načina raspodjele sredstava gradskim četvrtima i mjesnim odborima
· donošenje zaključka
4. Korištenje sredstava s pozicije „Ostali nespomenuti rashodi poslovanja“
· OŠ Ivana Cankara – prijevoz za natjecanje robotičara
5. Očitovanje o strateškom interesu k.č. 3056 k.o. Črnomerec (suvlasnički dio Grada Zagreba 2/6) –donošenje zaključka
6. Ilica kod Pivovare, uklanjanje stupića – donošenje zaključka
7. Ulica Nad lipom – očitovanje na postavljanje stupića, donošenje zaključka
8. Bobarski put, peticija građana protiv zabrane parkiranja – donošenje zaključka 
9. Ulica Šestinjak, za program održavanja – donošenje zaključka
10. Ulica Kuniščak, uklanjanje ograde – donošenje zaključka
11. Prijedlog Plana gospodarenja otpadom
12. Informacije, pitanja i prijedlozi
· prijedlog lokacije za reciklažno dvorište (na parceli koju bi Grad Zagreb otkupio)



Ad.1. Prijedlog Odluke o izmjenama i dopunama Pravila Gradske četvrti Črnomerec 

Predsjednik otvara raspravu.
U raspravi sudjelovali: Tomislav Domes, Tomislav Matošin i Josip Jelić
Vanja Mojzeš napušta sjednicu.
Predsjednik daje prijedlog Odluke i izmjenama i dopunama Pravila Gradske četvrti Črnomerec na glasovanje.
S 11 glasova ZA i 3 SUZDRŽANA usvojena slijedeća
	
ODLUKA
o izmjenama i dopunama Pravila Gradske četvrti Črnomerec
 
Članak 1.
U Pravilima Gradske četvrti Črnomerec (Službeni glasnik Grada Zagreba  9/17) članak 2. mijenja se i glasi:

„ Izrazi u ovim pravilima koji imaju rodno značenje odnose se jednako na muški i ženski rod.“

Članak 2.

U članku 16. stavku 1. točka 14. mijenja se i glasi:

„14. može podnijeti prijedlog za osnivanje mjesnog odbora, koji se podnosi gradonačelniku Grada Zagreba. Prijedlog za osnivanje mjesnog odbora mora sadržavati  broj, područje, naziv i sjedište mjesnog odbora.“

Članak 3.
U članku 24. u stavku 2. iza točke 5. dodaje se nova točka 6. koja glasi:

„6. osnivanje mjesnog odbora;“

Dosadašnja točka 6. postaje točka 7.
Članak 4.
U članku 26. u stavku 1. iza riječi:“predsjednika“ dodaje se riječ: „Vijeća“.
Članak 5.
U članku 28. stavak 2. mijenja se i glasi:

„(2) Gradska skupština može na gradonačelnikov prijedlog raspustiti Vijeće Gradske četvrti, ako ono učestalo krši Statut Grada Zagreba, Pravila Gradske četvrti ili ne izvršava povjerene mu poslove.“
                                                                Članak 6.
Članak 50. mijenja se i glasi:

                                                                  
 „(1) Prijedlog za promjenu Pravila u pravilu daje najmanje trećina članova vijeća.
   (2) Prijedlog za promjenu Pravila upućuje se predsjedniku vijeća.
   (3) Ako je promjena Pravila gradske četvrti potrebna radi usklađenja sa zakonom, Statutom Grada Zagreba i gradskim odlukama, prijedlog za promjenu Pravila mogu dati gradonačelnik i /ili predsjednik vijeća.“

 Članak 7.
U članku 51. iza stavka 2. dodaje se novi stavak 3. koji glasi:
„(3) Ako se Pravila gradske četvrti mijenjaju i dopunjuju radi usklađivanja sa zakonom odnosno Statutom Grada Zagreba i gradskim odlukama ne provodi se prethodna rasprava.“
Dosadašnji stavci 3. i 4. postaju stavci 4. i 5. 

Članak 8.
Ova Odluka o izmjenama i dopunama Pravila Gradske četvrti Črnomerec stupa na snagu osmog dana od dana objave u Službenom glasniku Grada Zagreba.

	





Vanja Mojzeš se vratio na sjednicu Vijeća.


Ad.2. Prijedlog Poslovnika o radu Vijeća Gradske četvrti Črnomerec 


Predsjednik otvara raspravu.
U raspravi sudjelovali: Tomislav Kolačny, Tomislav Domes, Tomislav Matošin i Josip Jelić.
Predsjednik predlaže da se točka dnevnog reda odgodi za iduću sjednicu Vijeća, a u međuvremenu da se zatraži pojašnjenje.


Ad.3. Prijedlog izmjena načina raspodjele sredstava gradskim četvrtima i mjesnim odborima - donošenje zaključka


Predsjednik kratko obrazlaže Prijedlog izmjena načina raspodjele sredstava gradskim četvrtima i mjesnim odborima te otvara raspravu.
U raspravi sudjelovali: Tomislav Kolačny i Josip Jelić.

Predsjednik daje Prijedlog izmjena načina raspodjele sredstava gradskim četvrtima i mjesnim odborima na glasovanje.



ZAKLJUČAK
o prijedlogu izmjene načina raspodjele  sredstava
 gradskim četvrtima i mjesnim odborima 

1. Vijeće Gradske četvrti Črnomerec raspravljalo je o prijedlogu izmjene načina
       raspodjele  sredstava gradskim četvrtima i mjesnim odborima.

2. Vijeće predlaže da se  sredstva za održavanje smanje za 50 % te se podjele na pola vijeću gradske četvrti i vijećima mjesnih odbora.

3. Ovaj će zaključak biti dostavljen Gradskom uredu za mjesnu samoupravu na daljnje postupanje. 


Ad.4. Korištenje sredstava s pozicije „Ostali nespomenuti rashodi poslovanja“
· OŠ Ivana Cankara – prijevoz za natjecanje robotičara

Predsjednik kratko obrazlaže traženo te daje na glasovanje.
Jednoglasno usvojen slijedeći

Z A K LJ U Č A K
o odobrenju korištenja sredstava

1. Vijeće odobrava korištenje sredstava iz Razdjela Proračuna Grada Zagreba 0502 Pozicije 132-3299  Vijeća Gradske četvrti Črnomerec, za prijevoz učenika Osnovne škole Ivana Cankara, Ulica Ivana Cankara 10, na natjecanje robotičara prema ponudi br.152-1-1, MEMEKS d.o.o. V  Ravnice 10, iz Zagreba. u iznosu od 5.000,00 kn.

     2.	Ovaj se Zaključak dostavlja  Gradskom uredu za mjesnu samoupravu na postupanje.


U 16 sati Martin Postružin napušta sjednicu Vijeća.

Ad.5. Očitovanje o strateškom interesu k.č. 3056 k.o. Črnomerec (suvlasnički dio Grada Zagreba 2/6) –donošenje zaključka

Predsjednik kratko obrazlaže i kaže da se Mo Sveti Duh očitovao o istom te daje na glasovanje.

S 12 glasova ZA i 2 SUZDRŽANA usvojen slijedeći

               Z A K LJ U Č A K

             o očitovanju za strateškom interesu k. č. 3056 k.o. Črnomerec 

1. Vijeće je razmotrilo Zaključaka o očitovanju strateškom interesu k. č. 3056 k.o. Črnomerec, Vijeća Mjesnog odbora „Sveti Duh“, a vezan za kupoprodaju suvlasničkog dijela nekretnine upisane u z.k.ul. 1941 k.o. Grad Zagreb.

2. Vijeće podržava Zaključak Vijeća Mjesnog odbora „Sveti Duh“ kojim se ne iskazuje strategijski interes Gradske četvrti Črnomerec.
3. Ovaj Zaključak dostaviti će se Gradskom uredu za imovinsko pravne poslove i imovinu Grada na daljnje postupanje. 


Ad.6. Ilica kod Pivovare, uklanjanje stupića – donošenje zaključka


Predsjednik otvara raspravu.
U raspravi sudjelovali: Vlado Crkvenac, Tomislav Kolačny, Tomislav Matošin i Josip Jelić.
Predsjednik daje prijedlog Zaključka na glasovanje.

Jednoglasno usvojen slijedeći

Z A K L J U Č A K
o uklanjanju stupića i pješačkog prijelaza
u Ilici kod kbr. 222

1. Vijeće Gradske četvrti Črnomerec raspravljalo je o plastičnim stupićima u Ilici kod kbr. 222, ispred Pivovare, zbog učestalih prometnih nesreća. 

2. Vijeće traži da se stupići uklone te da se ukloni i pješački prijelaz radi prometne  sigurnosti pješaka i vozača.

3. Ovaj će zaključak biti dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet  na daljnje postupanje.


Ad.7. Ulica Nad lipom – očitovanje na postavljanje stupića, donošenje zaključka

Predsjednik otvara raspravu.
U raspravi sudjelovali Siniša Ružić i Josip Jelić.
Predsjednik daje prijedlog Zaključka na glasovanje.
Jednoglasno usvojen slijedeći


Z A K L J U Č A K
o uklanjanju stupića u ulici Nad lipom 

1. Vijeće Gradske četvrti Črnomerec raspravljalo je o postavljenim stupićima u ulici Nad lipom, od Ilice do Podolja, zbog pritužbi građana na nedostatak parkirnih mjesta.

2. Vijeće predlaže da se stupići premjeste na način da nogostup zadovolji zakonske gabarite, a parkirna mjesta se obilježe uzdužno. 

3. Ovaj će zaključak biti dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet  na daljnje postupanje.


Ad. 8. Bobarski put, peticija građana protiv zabrane parkiranja – donošenje zaključka

Predsjednik otvara raspravu.
U raspravi sudjelovali: Maja Čižić, Tomislav Matošin, Miroslav Šurbek, Ljiljana Peršinec, Josip Jelić, Damir Bednjanec i Marijan Barbarić.
Predsjednik daje prijedlog Zaključka na glasovanje.
Jednoglasno usvojeni slijedeći

Z A K L J U Č A K
o prijedlogu parkiranja na području Gornje Kustošije

1. Vijeće Gradske četvrti Črnomerec raspravljalo je o peticiju građana ulice Bobarski put, koji su dobili kaznu za nepropisno parkirane automobile. 

2. Vijeće predlaže da se  građani u ulicama Bobarski put, Ulici Maria Rehora i Badljevinski put, ne kažnjavaju, obzirom da nemaju drugih mogućnosti za parkiranje, a istim ne ometaju nesmetano odvijanje prometa.  

3. Ovaj će zaključak biti dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet  na daljnje postupanje.


Ad.9. Ulica Šestinjak – uvrstiti u programe održavanja – donošenje zaključka

Predsjednik kratko obrazlaže te otvara raspravu.
U raspravi sudjelovali: Tomislav Matošin i Josip Jelić.
Predsjednik daje prijedloge Zaključka na glasovanje.
Jednoglasno usvojeni slijedeći Zaključci

Z A K L J U Č A K
o uvrštavanju ulice Šestinjak u program održavanja

1. Vijeće Gradske četvrti Črnomerec raspravljalo je o ulici Šestinjak, koja nije u programu održavanja, ali se nalazi u programu Zimske službe te je istu potrebno očistiti od sipine.
2. Vijeće traži da se  ulica Šestinjak uvrsti u program održavanja kao i svaka ulica koja se nalazi u programu zimske službe. 
3. Ovaj će zaključak biti dostavljen Gradskom uredu za mjesnu samoupravu na daljnje postupanje.  
 

Z A K L J U Č A K
o uvrštavanju ulice Šestinjak u program održavanja

1. Vijeće Gradske četvrti Črnomerec raspravljalo je o dijelu ulice Šestinjak, u kojem nije izgrađena odvodnja i vodoopskrbni cjevovod.
2. Vijeće traži od Vodoopskrbe i odvodnje da za navedeni dio ulice Šestinjak pokrene postupak izrade projektne dokumentacije i gradnje. 
3. Ovaj će zaključak biti dostavljen Vodoopskrbi i odvodnji d.o.o.

Ad.10. Ulica Kuniščak, uklanjanje ograde – donošenje zaključka

Predsjednik otvara raspravu.
U raspravi sudjelovali Tomislav Kolačny, Siniša Ružić, Vanja Mojzeš, Maja Čižić, Vlado Crkvenac i Josip Jelić.

Predsjednik daje prijedlog Zaključka na glasovanje.
Jednoglasno usvojen slijedeći

Z A K L J U Č A K
o označavanju pojačane prometne signalizacije u ulici Kuniščak 

1. Vijeće Gradske četvrti Črnomerec raspravljalo je o ogradi koja je postavljen na nogostup Domobranske ulice i ulice Kuniščak. 
2. Vijeće traži od postavi pojačana prometna signalizacija za pješake obzirom da na navedenom dijelu najviše prometuju djeca na putu do škole i vrtića. 
3. Ovaj će zaključak biti dostavljen Gradskom uredu za mjesnu samoupravu na daljnje postupanje. 


Ad.11. Prijedlog Plana gospodarenja otpadom

Predsjednik daje riječ Tomislavu Matošinu koji obrazlaže  Prijedlog Plana gospodarenja otpadom te kaže da će glasati protiv.
Predsjednik otvara raspravu.
U raspravi sudjelovali: Tomislav Matošion, Tomislav Kolačny, Maja Čižić, Ljiljana Peršinec, Siniša Ružić, Vlado Crkvenac, Tomislav Domes, Branko Matun i Josip Jelić.

S 8 glasova ZA i 6 PROTIV (Branko Matun i Tomislav Matošin),  usvojen slijedeći


               Z A K LJ U Č A K
             o mišljenju na prijedlog Plana gospodarenja otpadom u Gradu Zagrebu 

 
1. Vijeće je razmotrilo na prijedlog Plana gospodarenja otpadom u Gradu Zagrebu

2. Vijeće daje pozitivno mišljenje na prijedlog Plana gospodarenja otpadom u Gradu Zagrebu.  

3. Ovaj Zaključak dostaviti će se Gradskoj skupštini Grada Zagreba i Gradskom uredu za mjesnu samoupravu. 

Ad.12. Informacije, pitanja i prijedlozi
· prijedlog lokacije za reciklažno dvorište (na parceli koju bi Grad Zagreb otkupio)

Predsjednik kaže da je Vijeća dalo dvije lokacije za reciklažno dvorište







Obzirom da se više nitko ne javlja za riječ, predsjednik zatvara sjednicu.

Sjednica završila u 16,50 sati.
Zapisnik vodila:
Natalija Vidak


KLASA:   026-02/18-01/182
URBROJ: 251-06-11-03-18-2						
Zagreb,     20. veljače 2018. 


								
								        Predsjednik Vijeća 
                                                                                       	  Gradske četvrti Črnomerec
									
							                 Josip Jelić, mag. ing.

